b'\n_START_ARTICLE_\nPlaninski zajec\n_START_SECTION_\nRaz\xc5\xa1irjenost\n_START_PARAGRAPH_\nPoseljuje razli\xc4\x8dne \xc5\xbeivljenjske prostore, od arkti\xc4\x8dne tundre \xc4\x8dez severne iglaste gozdove, do visokega gorovja nad drevesno mejo._NEWLINE_Raz\xc5\xa1irjen je od Skandinavije do vzhodne Sibirije. Poleg tega so tudi osamljene populacije v Alpah, Irski, \xc5\xa0kotski, Walesu in otoku Hokaido._NEWLINE_Alpska pasma naseljuje obmo\xc4\x8dja ru\xc5\xa1evja in nad njim le\xc5\xbee\xc4\x8de obmo\xc4\x8dje gorskega travnika.\n_START_SECTION_\nTelesne mere\n_START_PARAGRAPH_\nPodoben je poljskemu zajcu, vendar je manj\xc5\xa1i in bolj \xc4\x8dokat. Dol\xc5\xbeina njegovega telesa meri 46-60 cm, njegov rep pa 4-8 cm. Te\xc5\xbeak je okoli 2-3 kg.\n_START_SECTION_\nTace\n_START_PARAGRAPH_\nSprednja stran ta\xc4\x8dk planinskega zajca je zaradi bolj\xc5\xa1e toplotne izolacije in varnosti koraka na snegu in ledu mo\xc4\x8dno pora\xc5\xa1\xc4\x8dena.Rep je bolj ali manj enobarven.\n_START_SECTION_\nPrilagoditve v \xc5\xbeivljenjskem okolju\n_START_PARAGRAPH_\nZimski ko\xc5\xbeuh postane bel, tako da \xc5\xbeival ni opazna v sne\xc5\xbeeni pokrajini in postane \xc5\xa1e posebej gost na kratkih u\xc5\xa1esih. Poletni ko\xc5\xbeuh je la\xc5\xbeji in veliko temnej\xc5\xa1i.\n_START_SECTION_\nU\xc5\xa1esa\n_START_PARAGRAPH_\nIma kratki u\xc5\xa1esi, ki prepre\xc4\x8dujeta preveliko toplotno oddajanje iz telesa.\n_START_SECTION_\nRazmno\xc5\xbeevanje\n_START_PARAGRAPH_\nSpolno je zrel z enim letom. Pari se spomladi, v tundri pa se za\xc4\x8dne parjenje \xc5\xa1ele v maju. \xc4\x8cas brejosti je 50 dni kar je ve\xc4\x8d kot pri drugih vrstah zajcev. Zato so mladi\xc4\x8dki bolje razviti, kar jim pove\xc4\x8duje mo\xc5\xbenost pre\xc5\xbeivetja. Velikost legla je od 1 do 5 mladi\xc4\x8dev. Imajo \xc5\xbee pravi ko\xc5\xbeuh in takoj vidijo ter hodijo. Mladi\xc4\x8di dose\xc5\xbeejo spolno zrelost v drugem letu._NEWLINE_V \xc4\x8dasu razmno\xc5\xbeevanja postanejo samci precej divji. Drug drugega lovijo in se bojujejo, da bi osvojili sami\xc4\x8dko in obenem varujejo svoje obmo\xc4\x8dje.\n_START_SECTION_\nNa\xc4\x8din \xc5\xbeivljenja\n_START_PARAGRAPH_\nVe\xc4\x8dinoma je samotar, vendar se na pasi\xc5\xa1\xc4\x8dih dru\xc5\xbeijo. Aktiven je predvsem pono\xc4\x8di. Pri nenadnem za\xc4\x8detku zime pogosto tvori ve\xc4\x8dje skupine v Arktiki. \xc5\xbde pri majhnem znaku nevarnosti celotna skupina pobegne, pri \xc4\x8demer se \xc5\xbeivali razkropijo na vse strani in tako zmedejo sovra\xc5\xbenika.\n_START_SECTION_\nPrehrana\n_START_PARAGRAPH_\nHrani se s travo, zeli\xc5\xa1\xc4\x8di in pritlikavim grmovjem. Ko so rastline pod snegom in ledom, si morajo s svojimi mo\xc4\x8dnimi in ostrimi kremplji hrano izpraskati izpod sne\xc5\xbene odeje, da lahko pre\xc5\xbeivijo.'